„Hideg indítású” keverőcsap

A divat egyre újabb technikai megoldásokat követel. A bemutatott csap nyitása és beállítása fejtörést okoz, hiszen az új irányzatnak megfelelően látszólag nincs rajta kezelőszerv. A csap a recézett felületű gyűrű kismértékű elfordításával teljesen kinyit és hideg vizet ad, és az elfordítási szög növelésével a víz fokozatosan egyre melegebb lesz. A csap állandó vízmennyiséggel dolgozik, amit egy PCA kaszkád sugárszabályozó biztosít. A divatos armatúrák a működési elvet az igényes orvosi csapoktól kölcsönözték.